होर कोई थ्हार नेईं हा, जित्थें ओह् इस बेलै जाई सकदा, जित्थें जाइयै ओह् अपने आपै गी भुल्ली सकदा ; जित्थें जाना गै अपने आपै गी पाई दिएं जंजीरें गी तोड़ने बरोबर हा। इसलै ओह् अपनी असलियत गी छूह्ना चांह्दा हा, ते अपनी असलियत गी छूह्ने आस्तै जरूरी हा अपने सुआतमै पर पेदे पड़दें गी फाड़ी-फूड़ी, लुआई-लुई सुट्टी ओड़नां। ओह्दी इक-इक गैं इआं पटोआ दी ही, जियां कुसै बागी सपाही दे बूट रातीं दे न्हेरे च दुश्मनै दे हद्दां-बन्ने त्रोड़ियै अग्गें बदधै ‘न।